એક સામાન્ય માન્યતા એવી છે કે UNમાં જ્યારે પણ ઇઝરાયેલ અથવાતો પેલેસ્ટાઇન અંગે વોટ થાય છે ત્યારે ભારતની સ્થિતિ કફોડી થઇ જાય છે ખાસકરીને જ્યારથી તેણે ઇઝરાયેલ સાથે પોતાના સંબંધો સુધાર્યા છે ત્યારથી. નરસિમ્હારાવની સરકાર દ્વારા ઇઝરાયેલ સાથે સંબંધો સુધાર્યા બાદ ભારતને ઇઝરાયેલ માટે સોફ્ટ કોર્નર છે જગજાહેર છે અને હાલની મોદીયાત્રા બાદ તો એ વધારે સ્પષ્ટ થઇ ગયું છે. પણ જો ભારત ઇઝરાયેલને ખુલીને ટેકો કરે તો પેટ્રોલિયમથી ભરપૂર એવા ખાડીના દેશો આપણું નાક દબાવી શકે અને એ ઉપરાંત એ દેશોમાં વિશાળ સંખ્યામાં રહેતા ભારતીયો પણ તકલીફમાં આવી શકે છે. આ પ્રકારની માન્યતા શું બદલાયેલા વિશ્વમાં ખરેખર સાચી છે?